Ministru kabineta noteikumu „Grozījumi Ministru kabineta 2014. gada 23. decembra noteikumos Nr.835 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” īstenošanas noteikumi”” projekta sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts „Grozījumi Ministru kabineta 2014. gada 23. decembra noteikumos Nr.835 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” īstenošanas noteikumi”” (turpmāk – MK noteikumu projekts) ir izstrādāts saskaņā ar 2014. gada 3. jūlija Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu, kā arī atbilstoši Labklājības ministrijas rosinātajiem grozījumiem MK 2011. gada 25. janvāra noteikumos Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk – MK noteikumi Nr.75) (izsludināti Valsts sekretāru sanāksmē 17.12.2015. (VSS–1324) un iesniegti Valsts kancelejā 29.02.2016.). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekts ir izstrādāts, lai precizētu darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” (turpmāk – pasākums) īstenošanas nosacījumus un atbalstāmo darbību izmaksu pozīcijas.Ņemot vērā iepriekš minēto, ir nepieciešams veikt atbilstošus grozījumus MK 2014. gada 23. decembra noteikumos Nr.835 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” īstenošanas noteikumi” (turpmāk – MK noteikumi Nr.835), tai skaitā:- precizēt pasākuma ietvaros plānotā privātā līdzfinansējuma apmēru (MK noteikumu projekta 2. un 3.punkts). Atbilstoši panāktajai vienošanās ar Finanšu ministriju, noteikt, ka finansējuma saņēmējs (Nodarbinātības valsts aģentūra) privāto līdzfinansējumu maksājumu pieprasījumos iekļauj (deklarē) līdz tādam apjomam, kāds ir noteikts MK noteikumos par attiecīgā specifiskā atbalsta mērķa īstenošanu un projektā apstiprinātajam apjomam, un attiecībā uz pārējo projekta īstenošanas gaitā piesaistīto līdzfinansējumu – nodrošina tā uzskaiti un uzraudzību. Ņemot vērā iepriekš minēto, un, lai nodrošinātu, ka finansējuma saņēmējs, gatavojot maksājumu pieprasījumus, iekļauj visu privātā līdzfinansējuma summu atbilstoši faktiskajai situācijai, ar MK noteikumu projektu nepieciešams noteikt minimālo projektā plānoto privātā līdzfinansējuma apjomu, neliedzot finansējuma saņēmējam deklarēt visu projekta īstenošanas gaitā piesaistīto privāto līdzfinansējumu;- atbilstoši Labklājības ministrijas rosinātajiem grozījumiem MK noteikumos Nr.75 precizēt atbalstāmo darbību izmaksu pozīcijas un finansējuma saņēmēja nosacījumus attiecībā uz:1) bezdarbnieku iesaistes, tai skaitā finanšu atlīdzības, nosacījumiem atbalstāmajā darbībā “atbalsts reģionālajai mobilitātei” (MK noteikumu projekta 5. punkts);2) surdotulku pakalpojumu nodrošināšanu, paredzot, ka, atbilstoši MK noteikumos Nr.75 noteiktajam, tai skaitā atbilstoši Bezdarbnieku un darba meklētāju atbalsta likumā (6.panta devītā daļa) noteiktajam, finansējuma saņēmējs (Nodarbinātības valsts aģentūra) surdotulku pakalpojumus (personām ar invaliditāti) nodrošina slēdzot deleģējuma līgumu ar biedrību “Latvijas Nedzirdīgo savienība”. Ņemot vērā iepriekš minēto, surdotulku pakalpojumi pasākuma ietvaros turpmāk netiks iepirkti, bet gan nodrošināti deleģējuma līguma ietvaros (MK noteikumu projekta 9.punkts); - papildināt pasākuma īstenošanas nosacījumus ar pienākumu finansējuma saņēmējam uzkrāt un vienu reizi gadā iesniegt sadarbības iestādē apkopotus datus par Eiropas Parlamenta un Padomes 2013. gada 17. decembra Regulas (ES) Nr.1304/2013 par Eiropas Sociālo fondu un ar ko atceļ Padomes Regulu (EK) Nr.1081/2006 1.pielikumā ietvertajiem kopējiem tūlītējiem rezultātu rādītājiem (MK noteikumu projekta 18.un 22.punkts);- atbilstoši Ministru prezidenta 21.10.2015 rezolūcijai (dokuments Nr. 1.1.1./90), tai skaitā 2015. gada 15. oktobra Valsts sekretāru sanāksmē nolemtajam (protokols Nr.40, 33.§) attiecībā uz Darba laika sistēmas izmantošanu, ir nepieciešams paredzēt, ka darba laika uzskaiti par veiktajām funkcijām nepieciešams veikt tam projekta personālam, kas projektā piesaistīts (nodarbināts) piemērojot daļlaika attiecināmības principu (MK noteikumu projekta 20.punkts);- papildināt MK noteikumus Nr.835 ar noslēguma jautājumiem (MK noteikumu projekta 26.punkts), paredzot, ka:1) veiktie grozījumi attiecībā uz bezdarbnieku iesaisti atbalstāmajā darbībā “atbalsts reģionālajai mobilitātei” netiek piemēroti tiem līgumiem par atbalstu reģionālajai mobilitātei aktīvo nodarbinātības pasākumu ietvaros, kurus finansējuma saņēmējs ar pasākumos iesaistītajiem noslēdzis līdz 2016.gada 31.martam;2) MK noteikumu Nr.835 23., 24. un 27. punkts ir spēkā līdz 2016.gada 31.martam, lai novērstu tiesību normu/normatīvā regulējuma (kas iekļautas MK noteikumos Nr.75) dublēšanos, kā arī mazinātu administratīvo slogu;- MK noteikumu projektā ierosinātās izmaiņas paredz veikt grozījumus MK noteikumos Nr.835, nodrošinot vienotu pieeju/struktūru tiesību normu atspoguļošanai MK noteikumos par Labklājības ministrijas pārziņā esošo specifisko atbalsta mērķu un to pasākumu īstenošanu. |
| 3. | Projekta izstrādē iesaistītās institūcijas | Labklājības ministrija. |
| 4. | Cita informācija | MK noteikumu projekta 1., 4., 6., 7., 14., 15., 16., 19., 20., 21., 23. un 25. punkts neietekmē finansējuma saņēmēju (Nodarbinātības valsts aģentūra).MK noteikumu projekta punkti, kas ietekmē finansējuma saņēmēju:1) 2. un 3.punkts – tiek precizēts pasākuma ietvaros plānotā privātā līdzfinansējuma apmērs, t.i., nosakot minimālo pasākumā/projektā plānoto privātā līdzfinansējuma apjomu;2) 5.punkts – lai atvieglotu finanšu līdzekļu administrēšanu un mazinātu administratīvo slogu, kā arī lai paredzētu līdzvērtīgus atbalsta nosacījumus reģionālajai mobilitātei aktīvo nodarbinātības pasākumu ietvaros, tiek precizēts avansa apmērs (no 145 *euro* uz 100 *euro*) un ikmēneša finanšu atlīdzības reģionālajai mobilitātei apmērs (no 85 *euro* uz 100 *euro*); 3) 8., 9., 10., 11. un 12.punkts – tiek precizēts MK noteikumu Nr.835 17.3.apakšpunkts (t.i., pārējās projekta īstenošanas izmaksas), tai skaitā:- precizētas izmaksu apakšpozīcijas, ko plāno pakalpojumu (uzņēmumu līgumu) izmaksu ietvaros;- MK noteikumi Nr.835 papildināti ar izmaksu pozīciju par surdotulku pakalpojumu sniegšanu;- papildināts MK noteikumu Nr.835 17.3.6.apakšpunkts (iekšzemes komandējumi) ar atsauci uz konkrētām atbalstāmajām darbībām;- precizēts MK noteikumu Nr.835 17.3.9.apakšpunkts, nosakot, ka projekta personālam ir attiecināmas obligāto veselības pārbaužu izmaksas un redzes korekcijas līdzekļu kompensācijas izmaksas, ja tās nav iekļautas veselības apdrošināšanā;- svītrots MK noteikumu Nr.835 17.3.5., 17.3.7., 17.3.8. un 17.3.10. apakšpunkts, iekļaujot attiecīgās izmaksu pozīcijas MK noteikumu Nr.835 17.1 punktā;4) 13.punkts – redakcionāli tiek precizēts MK noteikumu Nr.835 17.1 punkts, nosakot, kādas izmaksas tiek plānotas pakalpojumu (uzņēmuma) līgumu ietvaros;6) 17.punkts – precizēts MK noteikumu Nr.835 25.punkts, nosakot, ka, ja darba devējs personas ar invaliditāti pasākumā nodarbina nepilnu darba laiku, proporcionāli tiek samazināts darba devējam piešķirtās dotācijas apmērs;5) 18. un 22.punkts – finansējuma saņēmēja pienākumi tiek papildināti ar pienākumu uzkrāt datus par kopējiem tūlītējiem rezultātu rādītājiem;6) 24.punkts – MK noteikumi Nr.835 tiek papildināti ar valsts atbalsta saņemšanu saistītu nosacījumu, t.i., ka finansējuma saņēmējs un atbalsta saņēmējs uzglabā informāciju par sniegto *de minimis* atbalstu;7) 26.punkts – MK noteikumi Nr.835 tiek papildināti ar noslēguma jautājumu, nosakot, ka MK noteikumos ietvertie grozījumi attiecībā uz finanšu atlīdzību reģionālajai mobilitātei netiek piemēroti tiem līgumiem par atbalstu reģionālajai mobilitātei aktīvo nodarbinātības pasākumu ietvaros, kurus finansējuma saņēmējs ar pasākumos iesaistītajiem noslēdzis līdz 2016.gada 31.martam.Izvērtējot ierosināto grozījumu ietekmi uz finansējuma saņēmēju, t.sk. ņemot vērā iepriekš minēto, pēc MK noteikumu projekta spēkā stāšanas tiks ierosināts veikt attiecīgus grozījumus projektā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pasākuma mērķa grupa ir nelabvēlīgākā situācijā esoši bezdarbnieki, tostarp ilgstošie bezdarbnieki, kuri atbilst vismaz vienam no šādiem kritērijiem:- persona ar invaliditāti;- persona ir bijusi bez darba vismaz 12 mēnešus;- persona ir bijusi bez darba vismaz 24 mēnešus;- persona, kas ir pieaugušais ar vienu vai vairākiem apgādājamiem vai ir vecāka par 55 gadiem, ir bijusi bez darba vismaz 12 mēnešus;- persona ir vecāka par 55 gadiem. |
| 2. | Tiesiskā regulējuma ietekme uz tautsaimniecību un administratīvo slogu | Kopumā sabiedrības grupām MK noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | MK noteikumu projekts izstrādāts atbilstoši Labklājības ministrijas rosinātajiem grozījumiem MK 2011.gada 25.janvāra noteikumos Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (izsludināti Valsts sekretāru sanāksmē 17.12.2015. (VSS–1324) un iesniegti Valsts kancelejā 29.02.2016.).Papildus, lai nodrošinātu efektīvu pasākuma ieviešanu un uzraudzību, kā arī lai novērstu (finansējuma saņēmēja) iespējamu kļūdainu vai nepareizu tiesību normu interpretāciju, MK 2011.gada 25.janvāra noteikumos Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” plānots veikt grozījumus, nodrošinot vienotu pieeju/struktūru tiesību normu atspoguļošanā.  |
| 2. | Atbildīgā institūcija | Labklājības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1) Komisijas 2013. gada 18. decembra Regula (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352/1) (turpmāk – Komisijas regula Nr. 1407/2013);2) Komisijas 2014. gada 27. jūnija Regula (ES) Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L 190/45) (turpmāk – Komisijas regula Nr. 717/2014) attiecībā uz zivsaimniecības uzņēmumiem, kas darbojas saskaņā ar Eiropas Parlamenta un Padomes 2013. gada 11. decembra Regulu (ES) Nr. 1379/2013 par zvejas un akvakultūras produktu tirgu kopīgo organizāciju;3) Komisijas 2013. gada 18. decembra Regula (ES) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352/9) (turpmāk – Komisijas regula Nr. 1408/2013);4) Eiropas Parlamenta un Padomes 2013. gada 17. decembra Regula (ES) Nr. 1304/2013 par Eiropas Sociālo fondu un ar ko atceļ Padomes Regulu (EK) Nr. 1081/2006 (Eiropas Savienības Oficiālais Vēstnesis, 2013. gada 20. decembris, Nr. L 347/470) (turpmāk – Parlamenta un Padomes regula Nr. 1304/2013). |
| 2. | Citas starptautiskās saistības | MK noteikumu projekts šo jomu neskar. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas regula Nr.1407/2013;Komisijas regula Nr.717/2014;Komisijas regula Nr.1408/2013; Parlamenta un Padomes regula Nr. 1304/2013 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Parlamenta un Padomes regula Nr. 1304/2013 | MK noteikumu projekta 18.punkts. | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1407/2013 3.panta 2.punkts; 5.panta 1. un 2.punkts. | MK noteikumu projekta 23.punkts. | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.717/2013 3.panta 2.punkts; 5.panta 1., 2. un 3.punkts. | MK noteikumu projekta 23.punkts. | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1408/2013 3.panta 2.punkts; 5.panta 1. un 2.punkts. | MK noteikumu projekta 23.punkts. | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1407/2013 6.panta 4.punkts. | MK noteikumu projekta 24.punkts. | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.717/2014 6.panta 4.punkts. | MK noteikumu projekta 24.punkts. | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1408/2013 6.panta 4.punkts. | MK noteikumu projekta 24.punkts. | Vienība tiek ieviesta pilnībā. | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | MK noteikumu projekts šo jomu neskar. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | MK noteikumu projekts šo jomu neskar. |
| Cita informācija | Nav. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | MK noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| MK noteikumu projekts šo jomu neskar. | MK noteikumu projekts šo jomu neskar. | MK noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | MK noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē [www.lm.gov.lv](http://www.lm.gov.lv) un aicinot no 2015.gada 15.oktobra līdz MK noteikumu izsludināšanai Valsts sekretāru sanāksmē sabiedrības pārstāvjus: 1) rakstiski sniegt viedokli par MK projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;2) klātienē sniegt viedokli par MK noteikumu projektu tā izstrādes stadijā. |
| 3. | Sabiedrības līdzdalības rezultāti | Līdz MK noteikumu projekta izsludināšanai (07.01.2016.) Valsts sekretāru sanāksmē par tīmekļvietnē ievietoto projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Atbildīgās iestādes funkcijas pilda Labklājības ministrija, sadarbības iestādes funkcijas – Centrālā finanšu un līgumu aģentūra. Nodarbinātības valsts aģentūra kā Eiropas Savienības fondu finansējuma saņēmējs. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

*MK noteikumu projekts anotācijas III sadaļu neskar.*

Labklājības ministra vietā -

izglītības un zinātnes ministrs Kārlis Šadurskis

14.03.2015. 14:49

2360

R.Kudļa, 67021630

Rudolfs.Kudla@lm.gov.lv